CELEX: E2013P0016
Language: lt
Date: 2013-07-09 00:00:00
Title: 2013 m. liepos 9 d. ELPA priežiūros institucijos ieškinys Islandijai (Byla E-16/13)

10.10.2013   
            
            
               LT
            
            
               Europos Sąjungos oficialusis leidinys
            
            
               C 294/7
            
         2013 m. liepos 9 d. ELPA priežiūros institucijos ieškinys Islandijai
   (Byla E-16/13)
   2013/C 294/07
   ELPA priežiūros institucija, atstovaujama Markus Schneider ir Catherine Howdle, atliekančių ELPA priežiūros institucijos, 35, rue Belliard, 1040 Brussels, Belgium, įgaliotinių funkcijas, 2013 m. liepos 9 d. pateikė ieškinį Islandijai ELPA teisme.
   ELPA priežiūros institucija ELPA teismo prašo:
   
               1)
            
            
               paskelbti, kad: i) nepriėmusi priemonių, būtinų įgyvendinti Europos ekonominės erdvės susitarimo XIX priedo, 7b punkte nurodytą teisės aktą (Europos Parlamento ir Tarybos 2009 m. sausio 14 d. direktyvą 2008/122/EB dėl vartotojų apsaugos, susijusios su kai kuriais pakaitinio naudojimosi, ilgalaikio atostogų produkto, perpardavimo ir keitimosi sutarčių aspektais), priderintą prie susitarimo 1 protokolu; arba ii) nepranešusi apie tai ELPA priežiūros institucijai per nurodytą laikotarpį, Islandija neįvykdė įsipareigojimų pagal teisės aktą ir pagal susitarimo 7 straipsnį;
            
         
               2)
            
            
               nurodyti Islandijai padengti bylinėjimosi išlaidas.
            
         Teisinės bei faktinės aplinkybės ir teismui pateikti ieškinio pagrindai:
   
               —
            
            
               Ši ELPA priežiūros institucijos paraiška susijusi su tuo, kad Islandija ne vėliau kaip 2012 m. rugsėjo 11 d. nesilaikė 2012 m. liepos 11 d. ELPA priežiūros institucijos pagrįstos nuomonės dėl valstybės nesugebėjimo savo nacionalinėje teisinėje sistemoje įgyvendinti 2009 m. sausio 14 d. Europos Parlamento ir Tarybos direktyvos 2008/122/EB dėl vartotojų apsaugos, susijusios su kai kuriais pakaitinio naudojimosi, ilgalaikio atostogų produkto, perpardavimo ir keitimosi sutarčių aspektais (toliau – aktas), priderintos prie to susitarimo 1 protokolu, kaip nurodyta Europos ekonominės erdvės susitarimo XIX priedo 7b punkte.
            
         
               —
            
            
               ELPA priežiūros institucija teigia, kad ji neturi jokios informacijos, kad šis aktas buvo visiškai įgyvendintas.